FELDA Chuping

FELDA Chuping () , FELDA Projek Chuping atau Kemajuan Tanah Chuping merupakan sebuah tanah rancangan FELDA di timur negeri Perlis, Malaysia. Ia terletak di dalam FELDA Wilayah Alor Setar dan merupakan salah satu pembahagian pentadbiran petempatan di bawah Mukim Padang Siding. Ia terletak kira-kira  ke arah utara dari ibu negara Malaysia, iaitu Kuala Lumpur. Poskod bagi FELDA Chuping ialah 02500 Kangar.

Sejarah 
FELDA Chuping telah dibuka pada tahun 1977 dengan menempatkan 447 orang peneroka. Sekitar tahun 2014, jumlah penduduk yang menetap di FELDA Chuping dianggarkan seramai 2,335 orang. FELDA Chuping juga merangkumi Tapak Semaian Chuping dan Projek Integrasi Ternakan Chuping.

Geografi 
FELDA Chuping terletak di bahagian tengah negeri Perlis. Kawasan perumahan ini mempunyai luas anggaran sebanyak  manakala kawasan perladangannya pula dianggarkan seluas . FELDA Chuping terletak di kawasan yang agak terpencil dari petempatan lain. Antara petempatan terdekat termasuklah Kampung Batu Tiga dan Kampung Kok Klang.

Pentadbiran 
FELDA Chuping terletak di bawah gugusan FELDA Wilayah Alor Setar. Secara pentadbiran, FELDA Chuping terletak dalam Mukim Padang Siding di bahagian timur. Ia dipimpin oleh seorang pengurus. Dari segi politik, FELDA Chuping terletak di dalam kawasan parlimen Dewan Rakyat Malaysia iaitu Padang Besar manakala bagi kawasan Dewan Undangan Negeri Perlis, ia terletak dibawah kawasan Chuping.

Pengangkutan 
FELDA Sebertak dihubungkan dengan petempatan lain dengan FT 179 (Jalan Ulu Pauh-Chuping-Padang Besar), melalui simpang jalan masuk utama FELDA Chuping. Jarak FELDA Chuping ke ibu negeri Perlis iaitu Kangar ialah sejauh  dan mengambil masa selama 23 minit memandu kereta.

Kemudahan 
Antara kemudahan awam yang terdapat berdekatan FELDA Chuping termasuklah;

 Sekolah Kebangsaan (Felda) Chuping
 Sekolah Rendah Islam III Chuping
 Klinik Kesihatan Felda Chuping
 Klinik Desa Felda Chuping
 Masjid Nurul Huda Felda Chuping

Nota

Rujukan 

Tanah rancangan FELDA di Perlis
FELDA Wilayah Alor Setar